《顾斌琬清琬兄弟过访有诗兼携其叔瑞长见贻之作相示次清琬韵兼答瑞长》
清代·陈恭尹

冷花疏竹闭闲亭，煮茗烹泉自著经。论长以吾为一日，言诗期尔续先型。

溪山雪里堪移棹，兄弟行时合聚星。更颂乌衣三谢句，几人清逸得宁馨。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。